ร้านอาหารนี้เป็นร้านในส่วนของโรงแรมดับบลิวโฮเทล โดยทั้งหมดมี 3 โซนด้วยกัน คือโซนที่เป็นร้านอาหาร บาร์ และสวนด้านนอก เป็นร้านที่เหมาะมากกับวันดีดีหรือต้องการประสบการณ์ที่แตกต่าง โดยการมาร้านนี้ควรจะจองเป็นอย่างยิ่งเพราะมีที่นั่งจำกัด 
สำหรับในส่วนของเมนูมีไม่มากนัก แต่แต่ละจานทาง Chef ก็คัดสรรมาอย่างดี โดยเมนู starter แนะนำเป็น
1.Ravioli No Dough  หอยเชลล์สด ใส่ซอส Miso มีTruffle อยู่ด้านบน ความสดของหอยตัดกับความเปรี้ยว เค็ม ของMiso อย่างดี
2. Red Parfait : มี Foie Gras / Beet Root / รสชาติกลมกล่อม
สำหรับในตัวอาหารจานหลักแนะนำเป็น" Kurobuta Pork Jowl" หมูย่างราดซอสของทางร้านคล้ายซีอิ๊ว. รสชาติออกเข้มข้นแนวสไตล์ญี่ปุ่น อีกจานแนะนำ เป็นเนื้อวากิว "Roppongi Kaiseki " เนื้อวัวนุ่มอย่างดีย่างสุกพอประมาณ ตัวเนื้อเองสร้างรสชาติได้อย่างดีเยี่ยม

อย่าลืมปิดท้ายด้วยของหวานเป็นเค้กช็อกโกแลตไส้ลาวาชาเขียว สุดท้ายอย่าลืมทานขนมปังของทางร้านที่เสิร์ฟมาตั้งแต่ต้นเป็น "Sour Dough" เหนียวอร่อยดี ทานกับเนยของทางร้านรสชาติดีเยี่ยม

ที่นั่ง : 4-6 โต๊ะ
ที่จอดรถ: ใน W Hotel